Læsøboerne er chokerede over, at den 67-årige mand er gået amok. Han har gennem længere tid chikaneret flere af Kattegat-øens borgere med blandt andet verbale trusler. Skaderne efter den 67-årige mands hærværk mod to ejendomme ved Byrum, den ene en fredet bygning, er tirsdag blevet vurderet af en taksator. Umiddelbart lyder vurderingen, at der er sket skader for omkring en million kroner. Det er primært den ene ejendom, der er værst ramt. Det er den ejendom, som indtil nu har været beboet. - Det er uvist, om det overholdet kan betale sig at reparere på ejendommen, lyder det fra Peter Kirkemoe, der er tømrermester og taksator på stedet. Flere steder på de to ejendomme lyder vurderingen, at der kan være fare for nedstyrtning.

Opsummering:
Mange læsøboere er i chok, efter en 67-årig lokalkendt mand er gået amok med en rendegraver og forsøgt at rive to gamle ejendomme ned.